(részadv6)

Részvény adásvételi szerződés

amely létrejött egyrészről a **GYÓGYSZÁLLÓ Szolgáltató Zártkörűen Működő Részvénytársaság** (székhelye: 7815 Harkány, Járó József utca 1., cégjegyzékszáma: 02-10-060098, adószáma: 11009917-2-02) mint *kibocsátó* és

másrészről a [Az ajánlattevő által kötelezően kitöltendő!]

…………………………………………… cégnév/ vagy személy név

…………………………………………… képviselő

…………………………………………… székhely / vagy lakcím

…………………………………………… cégjegyzékszám (nyilvántartási szám)

…………………………………………… adószám / vagy adóazonosító jel

…………………………………………… email cím

…………………………………………… telefonszám

mint vevő között az alábbi feltételekkel:

1.  
A kibocsátó a 2/2022. (09.28.) számú közgyűlési határozatával döntött a kibocsátó nyomdai úton előállított részvényeinek dematerializált részvénnyé történő átalakításáról. A kibocsátó a tőkepiacról szóló 2001. évi CXX. törvény 12. § (1) bekezdése alapján az átalakulás során be nem nyújtott részvé­nyek sorszámát nyilvántartásba vette és az ezen részvények helyébe lépett 1837 db, egyenként 100 Ft névértékű dematerializált törzsrészvényt (a továbbiakban: *részvénycsomag*) a KELER Központi Értéktár Zrt-nél vezetett értékpapír-alszámláján nyilvántartja, azzal, hogy a számlán lévő értékpapírok tulajdon­joga a nyomdai úton előállított részvény utolsó tulajdonosát illeti meg.

2.  
A kibocsátó a tőkepiacról szóló 2001. évi CXX. törvény 12. § (1) bekezdésének eleget téve elhatározta a részvénycsomag értékesítését és erről hirdetményt mint ajánlati felhívást jelentetett meg. A jelen szer­ződés a hirdetmény alapján kerül megkötésre. A hirdetmény azonban nem képezi az adásvételi szerző­dés részét, az adásvételi szerződés a hirdetmény helyébe lép, így a jelen adásvételi szerződés megkötését követően a hirdetményből a szerződő felekre nézve jogok és kötelezettségek nem hárulnak.

3.  
A részvénycsomagot részvényenként 2 820 Ft, összesen 5 180 340 Ft pótbefizetési kötelezettség terhe­li, amely már esedékessé vált. A pótbefizetést nem teljesítő részvényessel szemben a kibocsátó az Alap­sza­bály IX. fejezetében foglaltak szerint fog eljárni, az eljárás a részvényesi jogviszony megszűnésére vezethet. A pótbefizetési kötelezettség a vételáron felül értendő.

4.  
A kibocsátó a részvénycsomagra vonatkozó bárminemű kellék- és jogszavatosságát kizárja. Így különö­sen a kibocsátó mostani vagy későbbi üzleti értékében vagy annak megítélésében bekövetkező változá­sok kockázatát a szerződő felek maguk viselik, a részvénycsomag későbbi árfolyamváltozása nem ad alapot a jelen szerződés megtámadására. A szerződő felek a Polgári Törvénykönyvről szóló 2013. évi V. törvény 6:98. § (2) bekezdése alapján kizárják a jelen szerződés feltűnő értékaránytalanság miatti megtámadását is.

5.  
A vevő kijelenti, hogy a kibocsátó gazdasági és jogi helyzetét és lehetőségeit gondosan megvizsgálta, a kibocsátó helyzetéről és lehetőségeiről a rendelkezésére álló adatokat elegendőnek tartja a jelen szerző­dés megkötéséhez.

6.  
A kibocsátó a részvénycsomagot a jelen szerződés feltételei szerint eladja, a vevő pedig megvásárolja.

7.  
A felek a részvénycsomag vételárát részvényenként 100 Ft-ban, azaz egyszáz forintban, összesen 183 700 Ft, azaz egyszáznyolcvanháromezer-hétszáz forintban (a továbbiakban: *vételár*) határozzák meg.

8.  
Ártárgyalás esetén a vételár a 7. ponttól eltérően a legmagasabb megajánlott vételárral azonos.

9.  
A vevő a vételárat már átutalta a kibocsátónak a Raiffeisen Banknál vezetett 12072507-00199334-00100000 számú pénzforgalmi számlájára, ahol a vételár jóváírásra került.

10.  
A kibocsátó a részvénycsomagot a jelen szerződés megkötésétől számított öt munkanapon belül transz­ferálja a vevőnek a ……………………… értékpapír szolgáltatónál vezetett ……………………… számú értékpapír számlájára. [Az ajánlattevő által kötelezően kitöltendő!]

11.  
A részvénycsomag tulajdonjoga és az azon alapuló minden más jogosultság a részvénycsomagnak a vevő értékpapír-számláján történő jóváírásával száll át a vevőre.

12.  
A szerződésben nem szabályozott kérdésekre a felek a Ptk. rendelkezéseit alkalmazzák.

A túloldali és fenti részvény adásvételi szerződést gondosan áttanulmányoztuk, és mint ügyleti akara­tunknak mindenben pontosan megfelelőt jóváhagyólag aláírtuk.

Budapest, 2023. június …. ……………, 2023. június …

[Az ajánlattevő által kötelezően kitöltendő!]

|  |  |  |
| --- | --- | --- |
| Bodnár Kornél |  | ……………………… [név] |
| vezérigazgató |  | ……………………. [tisztség] |
| Gyógyszálló Zrt. |  | ………………………… [cégnév] |
| kibocsátó |  | vevő |

[Az ajánlattevő által kötelezően kitöltendő és cégszerűen aláírandó!]

[Tanúk csak természetes személy vevő esetén:]

Előttünk mint tanúk előtt:

|  |  |
| --- | --- |
| Aláírás:  Olvasható név:  Olvasható lakcím: | Aláírás:  Olvasható név:  Olvasható lakcím: |